Emptio Alascana
Emptio Alascana sive Emptio Alascae (Anglice Alaska Purchase; Russice продажа Аляски) fuit magna terrarum alienatio cum Civitates Foederatae amplas terras in septentrione et occidentali Americae Septentrionalis parte ab Imperio Russico per foedus a Senatu die 30 Martii 1867 sanctum emeret, Andrea Johnson praeside. Rectio Russica suas terras in America Septentrionali vendere volebat ob vitam manifestae opium naturae inopiae causa ibi difficilem (aurum anno 1896 repertum sit), ac timens ne regio facile a Britanniarum Regno bello inter has civitates fortasse parari caperetur. Praecipuae agitationes Russicae in territorio fuerant commercium pellis opusque missionariorum inter indigenas. Emptio 586 412 milia passuum quadrata novorum finium Civitatibus Foederatis addidit. Responsa in Civitatibus Foederatis plerumque erant affirmativa: alii emptionem laudabant ob ambo Britanniarum Regnum et Russiam aemulatores expansionis commercialis in regione Pacifica debilitandos; alii autem emptionem Stultitiam Sewardanam (Anglice Seward's Folly) appellabant, ex Gulielmo H. Seward, secretario civitatis. Regio, primum Departamentum Alascae constituta, Districtus Alascae et tum Territorium Alascae appellabatur antequam hodierna civitas Alasca facta est, cum ad Unionem anno 1959 admitteretur.